Forsíða Vogue sögð ýta undir staðalímyndir LeBron James í hita leiksins . AP Forsíðumynd aprílheftis tímaritsins Vogue sætir nú töluverðri gagnrýni í Bandaríkjunum . Myndin er af körfubolakappanum LeBron James og fyrirsætunni Gisele Bundchen og er hún fyrsta forsíðumynd tímaritsins sem sýnir þeldökkan karlmann . Myndin hefur hins vegar verið gagnrýnd á þeirri forsendu að hún ýti undir staðalímyndir bæði af þeldökkum karlmönnum og ljóshærðum konum en á myndinni stendur James vígalegur á velli og berar tennurnar . Hafa gagnrýnendur myndarinnar sagt hann minna mest á King Kong þar sem hann dripplar bolta með annarri hendi en heldur hinni um mitti hinnar hlæjandi Bundchen . Patrick O’Connell , talsmaður Vogue , segir hugmyndina að baki myndatökunni hins vegar hafa verið þá að fanga stjörnurnar í hita leiksins en þema blaðsins er „ stærð og lögun ” . „ Okkur finnst Lebron James og Gisele Bundchen taka sig mjög vel út saman og það er okkur heiður að hafa þau á forsíðunni , ” segir hann . James gefur einnig lítið fyrir gagnrýnina : Allt sem tengist nafninu mínu verður gagnrýnt á einn eða annan hátt , ” segir James . „ Hverjum er ekki sama um það hvað fólk segir ? ” Samir Husni , sérfræðingur í ímyndargreiningu , telur hins vegar að myndin hafi meðvitað verið valin á forsíðuna til að ögra fólki enda velji forsvarsmenn tímaritsins ekki myndir á forsíðu þess af handahófi . „ Þegar birt er mynd sem minnir á King Kong og vísar til þeirrar staðalímyndar að svartir karlar girnist hvítar konur þá er það ekki gert í sakleysislegu hugsunarleysi , ” segir hann . Damion Thomas , aðstoðarprófessor við háskólann í Maryland , segir þetta enn eitt dæmið um þá ímynd sem oft sé dregna upp af svörtum íþróttamönum sem árásargjörnum og ógnandi . Þannig hafi Charles Barkley , fyrrum stjarna NBA , verið að brjóta af sér háls og handhlekki á mynd sem birtist af honum á forsíðu Sports Illustrated og Dennis Rodman verið með ’ horn og lafandi tungu á mynd sem birtist af honum á forsíðu Rolling Stone .